जसअनुसार विषयगत प्रश्न निर्माण गर्दा संज्ञानात्मक तहअनुसार ज्ञान , बोध , प्रयोग , विश्लेषण , संश्लेषण र मूल्याङ्कन तहका उपलब्धि जाँच्नेगरी प्रश्न निर्माण गर्नुपर्ने , विवादास्पद , बहुअर्थ लाग्ने र अस्पष्ट प्रश्न सोध्नुहुँदैन , प्रश्नसँगै आउने पूरक प्रश्नहरू एकअर्कोसँग पूर्ण रूपमा सम्बन्धित हुनुपर्छ , उम्मेदवारको सिर्जनात्मक प्रतिभा , मौलिकता जाँच्ने र निर्दिष्ट गरिएको सेवा समूहको पाठ्यक्रम र सोको उद्देश्यलाई आधार मानी निर्धारण गरिएको समयभित्र उत्तर दिन सकिने प्रश्न समावेश गर्नुपर्छ , पाठ्यक्रमको सबै खण्डबाट प्रश्न निर्माण गर्नुपर्छ , आन्तरिक परीक्षामा व्यावहारिक पक्ष र खुला परीक्षामा सैद्धान्तिक पक्षमा केन्द्रित भई प्रश्न निर्माण गर्नुपर्छ , एउटै प्रश्नमा टुक्रे प्रश्न भएमा प्रत्येक टुक्रे प्रश्नको अङ्कभार छुट्ट्याउनुपर्छ , ५ अङ्कको प्रश्न निर्माण गर्दा उत्तरसमेत तयार गरी संलग्न गर्नुपर्छ , १ अङ्क वा सोभन्दा बढीको प्रश्न निर्माण गर्दा प्रश्नले अपेक्षा गरेको सम्भावित बुँदागत उत्तरको सार सङ्क्षेप विषयवस्तु केके हुन् , सो संलग्न गरी कुनकुन विषयवस्तु समेट्दा कतिकति अङ्क प्रदान गर्ने भन्ने कुरासमेत प्रस्ट छुट्ट्याई प्रश्नसाथ मार्किङ स्किम संलग्न गरी पठाउनुपर्छ , उपसचिव र सहसचिवको समस्या समाधानको प्रश्न निर्माण गर्दा चारवटा विषयक्षेत्रमा केन्द्रित रहेर उत्तर लेख्नुपर्ने हुँदा उक्त प्रत्येक चार विषय क्षेत्रमा केके विषयवस्तु उत्तर समेटिनुपर्छ , त्यसका सम्भावित बुँदाहरू उल्लेख गरी चारवटै विषय क्षेत्रको अङ्कभार विभाजनसमेत गर्नुपर्छ जस्तै ः २ अङ्कभार भएकोमा ४ वटामा ५५५५ वा ४६४६ आदि तरिकाले प्रश्नमै उल्लेख गरिदिनुपर्छ ।